Szentendre Éjjel-Nappal Nyitva Fesztivál

A mértani formák labirintusában | Dr. Kovács Zoltán matematikus tárlatvezetése
2023-08-26 15:00 - 17:00 (Europe/Budapest) | Kmetty Múzeum, Fő tér 21., Szentendre, Pest megye, 2000
Barcsay Jenő a XX. század egyik legmeghatározóbb magyar festőjének iskolateremtő életműve szervesen kötődik Szentendre városához. 1929-től a Szentendrei Festők Társaságának és a Művésztelepnek is tagja lett. A Duna-parti kisváros távlati látványa, szűk utcái, hangulatos épületei szolgáltatták azokat a festészeti motívumokat, melyek felkutatására a művész a szentendrei macskaköveket rótta minduntalan, s melyek végigkísérték alkotói útján. Festészeti grafikai és murális alkotásai mellett, tanári munkásságával is maradandót alkotott.
Belépőjeggyel látogatható.

Az Abraka-Dabra Hastánc Csoport bemutatója
2023-08-26 16:00 - 16:30 | Blue Land Folklor
Az Abraka-Dabra Hastánc Csoport bemutatója a Virágok és Kívánságok terén a Szentendre Éjjel-Nappal Nyitva Fesztivál szombati napján 16:00 órától.

Mana 20 kiállításmegnyitó
2023-08-26 16:00 - 17:00 | Mana Ékszerstúdió, Görög utca 4., Szentendre, Pest, 2000
A 2003-ban alakult Mana Ékszerstúdió azzal a céllal jött létre, hogy láthatóvá és elérhetővé tegye a kortárs ékszer műfajának legújabb törekvéseit. A Jermakov Katalin ötvösművész vezetése alatt működő stúdió az eltelt időben valódi nemzetközi találkozóhellyé vált, hiszen a munkafolyamatokat láthatóvá tevő nyitott műhely, az állandó galéria mellett számtalan kurzus, nemzetközi workshop és mesterkurzus zajlott a stúdióban.
A kiállításra jelképesen 20 olyan egykori és mai diákunk munkáiból válogattunk, akik az eltelt időben valódi kollégákká váltak.

Izidóra | meselemez bemutató koncert
2023-08-26 16:00 - 17:00 | Városi Vendégház, Fő tér 12., Szentendre, Pest, 2000
Ez az év Dömény Krisztián életében valahogyan a lemezekről szól!
A májusban megjelent citerás “Anti Zither Zither Club” lemez után most egy gyerekeknek szóló albummal jelentkezik!
Izidóra
Mese versek megzenésítésein át!
A mesét és a zenét írta: Dömény Krisztián
Énekel: Illés Anna és Dömény Krisztián
A falu régi törvénye: ne menj az erdőbe!
Izidóra, a falubéli kislány azonban nem tartotta be ezt a törvényt, és belépett a tiltott fák közé.
Csakhogy a falu lakói többé vissza nem engedik! Attól félnek, ha a lány elhagyja az erdőt, megtörik Babajna átka, az erdő területére száműzött boszorka is kiszabadul!
Dalok versei:
Fodor Tyutcsev (Szabó Lőrinc): Téli erdő
Kányádi Sándor: Valaki jár a fák hegyén
Der von Kürenberg (Szabó Lőrinc): Szép sólymocskát neveltem
William Butler Yeats (Szabó Lőrinc): Az ég köntösére vágyik
Fodor Tyutcsev (Szabó Lőrinc): Éji tenger
Simon Lehel Alpár: Ízisz és Ozirisz
Az eseményre a belépés ingyenes!

A Táncvarázs Tánciskola és a Salsa Fiesta Tánciskola bemutatója
2023-08-26 16:00 - 17:00 | Dunakorzó, Dunakorzó 18., Szentendre, 2000, Magyarország
A szentendrei Táncvarázs Tánciskola legnagyobb növendékei egy keringő és egy modern tánc előadásával várják az érdeklődőket. A Salsa Fiesta Tánciskola rövid kubai salsa bemutató után szeretettel várja az érdeklődőket egy jó hangulatú, közös táncra.

Éjjel-Nappal Művészet, Éjjel-Nappal Alkotás
2023-08-26 16:00 - 19:00 | Templomdomb, Templom tér 1., Szentendre, Pest, 2000
A Templomdombon egy nagy kifeszített vászonra alkossuk meg az éjjelt és a nappalt! A mű elkészítésében Zarubay Bence képzőművész segít. Festészetére Szentendre motívumai, jellegzetes, egyedi képi világa jellemző, amelyet a festés során igyekszik átadni, megmutatni.
A program 2023. augusztus 26-án és 27-én 10:00-14:00 és 16:00-19:00 között kerül megrendezésre.

STIGMA - tematikus nyitott tárlat
2023-08-26 16:00 - 2023-08-27 00:00 | Vajda Lajos Stúdió, Péter Pál u. 6., Szentendre, Pest, 2000
A Vajda Lajos Stúdió megalakulása óta hagyománnyá vált a tematikus, csoportos kiállítások szervezése. Ilyenek voltak többek között: „Űrkőkorszaki Csont és Bőr”, „Aktok”, „Gravitáció”, „Földöntúli kapcsolatok”, „Gátlástalan Tisztaság Speciális Bizonytalanság”, „Energia és ellenérték”, „Abszolút fal”, „Fétis Tabu Ereklye”, „Mélyponton a viszony”, „100 éves a DADAizmus”, „Ihlet”, „Kabala”, ” A helybenjárás metafizikája”. Az idei év tematikája a STIGMA.
Kiállításmegnyitó: 2023.08.25. 19:00
Program: megnyitóbeszéd, performansz, 22:00 órától DJ-k fellépése.

A programok és a kiállítás ingyenesen látogatható.
Nyitvatartás a fesztivál ideje alatt:
2023.08.25. 19:00 – 01:00
2023.08.26. 16:00 – 24:00
2023.08.27. 16:00 – 20:00

Főbb személyiségjelölők az asztrológiában és a mitológiában
2023-08-26 17:00 - 18:00 | Ur Eleonóra Batik Galéria, Dumtsa Jenő u. 15., Szentendre, Pest, 2000, Magyarország
Főbb személyiségjelölők az asztrológiában és a mitológiában Ur Eleonóra festőművész és asztrológus az asztrológia révén, Sugár Zsigmond mérnök és meseíró a mitológia révén segít bemutatni a legdominánsabb emberi személyiségjelölőket. Mindenki magára ismerhet!

Tárlatvezetés "A meghúzott vonal" ereje című kiállításon
2023-08-26 17:00 - 18:00 | RegenTag Műhelygaléria, Kucsera Ferenc utca 2/a, Szentendre, 2000, Magyarország
Buchholz Zoltán absztrakt képalkotóként szinte bármilyen anyagból kimunkálja a saját gondolatvilágát, nyelvezetét, megjelenési stílusát. Munkáinak jelentős része kapcsolódik az ARTE POVERA irányzatához. A tárlatvezetés során Baksai József Munkácsy díjas festő és grafikus, művész kalauzolja az érdeklődőket.
A részvétel ingyenes, de regisztrációhoz kötött. Regisztráció: www.regentag.hu

XII. Jótékonysági Rotary Gumikacsa verseny
2023-08-26 17:00 - 18:00 | Bükkös patak (Kanonok utcai hídtól az Apor hídig)
A Rotary Club Szentendre idén is megrendezi a hagyományos és mindig népszerű jótékonysági gumikacsa versenyt a Bükkös-patak partján.
Az esemény bevételéből az egyesület jótékony célt támogat. Az adományért cserébe tombolajegyet adnak, mellyel értékes ajándékok nyerhetők. A jegyek megvásárolhatóak a rendezvényt megelőző hét folyamán a Tourinform irodában és az esemény napján 15:00 órától a helyszínen, az Apor híd lábánál.

Dr. Kiss Attila András: Évszakváltás - nyár után, ősz előtt | kiállításmegnyitó
2023-08-26 17:00 - 18:00 | P’Art Mozi, Dunakorzó 25., Szentendre, 2000, Magyarország
A P’Art Mozi és a Honvéd Kulturális Egyesület szervezésében nyílik kiállítás Dr. Kiss Attila András katonafestő munkáiból Évszakváltás – nyár után, ősz előtt címmel a P’Art Moziban.
A kiállításmegnyitó időpontja: 2023. augusztus 26. (szombat) 17:00
Helyszín: P’Art Mozi (Szentendre, Dunakorzó 25.)
A megjelenteket köszönti Gerai Dóra, a P’Art Mozi vezetője, a kiállítást megnyitja Kocsi László, művelődésszervező.
Műsort ad a Magyar Honvédség Szentendrei Helyőrségi Zenekar kamarazenekara.
A kiállítás 2023. szeptember 26-ig megtekinthető.
Dr. Kiss Attila András katonafestő
1960-ban született Budapesten. A Semmelweis Orvostudományi Egyetemen honvéd-ösztöndíjasaként 1986-ban szerzett általános orvosi diplomát, majd később szülészet-nőgyógyászat szakorvosi képesítést. 1989 óta dolgozik a Honvéd Kórházban, jelenleg a Szülészet-nőgyógyászat Járóbeteg Szakrendelő vezetőjeként.
A festés elkezdéséhez gimnazista évei végén Csontváry Kosztka Tivadar képeinek felfedezése vezetett. Nagy kedvencei rajta kívül az osztrák Gustav Klimt és Egon Schiele, illetve erősen inspirálták a reneszánsz nagy festők.
Első kiállítása az emlékezetes taxis-blokád napján nyílt meg (1990 őszén). Azóta szerte az országban, valamint az ország határain túl is szerepel képeivel önálló, illetve csoportos kiállításokon. Tagja a Honvéd Kulturális Egyesületnek, a Magyar Írók és Művészek Társaságának, az Újpesti Művészek Egyesületének és a Bükkösi Gábor Stúdiónak. A Baranya megyei Görcsönyben már 20 éve kerül megrendezésre az általa életre hívott nyári művésztelep. Több külföldi képzőművészeti táborban megfordult. Képei találhatók Franciaországban, Svájcban, Lengyelországban, Romániában (Erdély…), valamint New Yorkban, gyűjtőknél.
2006-ban, az 1956-os forradalom és szabadságharc ötvenedik évfordulóján rendezett pályázaton különdíjat nyert, 2015-ben elnyerte a Boromisza Tibor díjat. A Magyar Honvédség Légierő képzőművészeti pályázatán 2019-ben festészet kategóriában 2. helyezést ért el. 2016 májusában felkérést kapott egy csoportos, nemzetközi kiállításon való részvételre New Yorkban, ahol megkapta a „kiállítás legjobb kollekciója” címet.
2011 óta évente, a balatonboglári Jazz és a Bor Fesztivál látogatói a hazai és nemzetközi jazz-élet kiválóságainak portréit láthatták tőle.
Számára a festészet elhivatottság. Szeret új technikákat kipróbálni, számára az alkotás játékos kísérletezés. Maga az alkotás öröme inspirálja. Jóleső örömmel tölti el a képek megtervezése, majd a gondolatok megjelenítése a vásznon- táblán, akvarell-, avagy akár csomagolópapíron. Felhasznál vakolatot, aranyfüstöt, kollázs-szerűen újságok szalagcímeit helyezi el a képeken. Dolgozik ceruzával, szénnel, akrillal, olajjal, és nem utolsósorban akvarellel.
A kiállítás címe: „ÉVSZAKVÁLTÁS – NYÁR UTÁN, ŐSZ ELŐTT” utal egyrészt a lassan végéhez közeledő nyárra, de az ember életútjának korszak- („évszak?”) váltására is.

Így él Petőfi | kiállításmegnyitó
2023-08-26 17:00 - 18:00 | Parti Medve, Ignatovity Jakov utca 2., Szentendre, Pest, 2000
A Szabó Imola Julianna könyvillusztrációiból készült kiállítás megnyitója. A kiállításmegnyitó keretén belül kollázskészítésre is lesz lehetőség a szerzővel, amelyre elsősorban iskolásokat, kamaszokat várnak.

Szentendre és a Duna
2023-08-26 17:00 - 19:00 | Találkozó: Tourinform Iroda, Dumtsa Jenő 22., Szentendre, Pest megye, 2000
Nem véletlenül ragadta meg oly sok festőművész fantáziáját a Szentendrei-szigetről elénk táruló különleges látkép a város megannyi templomtornyával, a vízben békésen visszatükröződő sziluettjével…
Gyönyörködjön a látványban, készítsen fényképet a „túlpartról” és tudjon meg sok-sok érdekességet a Dunának városunkhoz kapcsolódó szerepéről! A művészet mellett szó esik majd történelemről, árvizekről, közlekedésről, védőszentekről, népszokásokról és még sok másról.
Indulás: a Tourinform Irodából gyalog, majd egy órás könnyed séta után a Riverside Úszóműtől hajón folytatjuk utunkat.
Időpontok:
2023. augusztus 26. szombat 10.00 óra
2023. augusztus 26. szombat 17.00 óra
Időtartam: +/- 120 perc
Részvételi díj: 2.800 Ft /fő, mely egy hideg frissítőt is tartalmaz a hajón. Ezt a Tourinform Irodában (2000 Szentendre, Dumtsa Jenő utca 22.) lehetséges befizetni legkésőbb augusztus 11-ig.
Létszám: max. 20 fő
Érdeklődés ill. helyfoglalás: +3626/317-965, +3626/317-966 vagy a tdm@szentendre.hu e-mail címen lehetséges.
Sétavezetőink: Komáromi-Raisz Borbála idegenvezető és Pásztor Zoltán hajóskapitány
Kellemes kikapcsolódást kívánunk!

ÖT ÉV - ÖTVEN FILM
2023-08-26 17:00 - 19:00 | Hamvas Béla Pest Megyei Könyvtár, Pátriarka u. 7., Szentendre, Pest, 2000
Köszönet a Hamvas Béla Könyvtárnak, hogy helyet ad az Ökoparty első öt éves tevékenysége bemutatásának. A Szentendre Éjjel-nappal nyitva eseménysorozat keretében augusztus 26-án, szombaton délután 5 órakor nyílik meg a kiállítás. Vendégeink lesznek Újszászi Györgyi, a Védegylet főtitkára – az Ökoparty a Védegylet helyi csoportja -, Andras Victor, környezeti nevelő, aki számos alkalommal vett részt a vetítéseket követő beszélgetéseken, megtisztel minket György Kriska, biológus, állatökológus, a kérészmentés mestere – addigra már túl leszünk ezévi kérészmentésünkön, amire augusztus elején lehet számítani -, Károly Gyenes, rendező, természetfilmes. Velünk lesz Erdős László, kutató, aki magával hozza a Hogyan mentsünk bolygót c. új könyvét is. Köszöntő szavaikat követően én fogom végigvezetni a kiállításon az érdeklődőket, röviden összefoglalva az Ökoparty eddigi munkáját, terveit. Szép fotókkal, plakátokkal készülünk – gyertek! A nyári szünet után pedig folytatjuk vetítéseinket – remélhetőleg a Junior Ökoparty is beindul, középiskolásoknak.. Örülnénk – hiszen az ő jövőjükről van szó..

Szeretettel várjuk az érdeklődőket!

Street salsa és bachata a Bailar Tánciskolával
2023-08-26 17:00 - 22:00 | Dumtsa Jenő utca, Dumtsa Jenő utca, Szentendre, Pest, 2000, Magyarország
Mindenkit várunk szeretettel egész nyáron át tartó táncos eseménysorozatunk záró bulijaira, két helyszínen is.
Aki nem fél velünk táncolni, az ott lesz!
Lesz salsa, bachata, cha-cha-cha-cha, animáció, rueda…és sok jó zene. Bemutatók: cha-cha-cha, salsa, bachatango, kizomba.
Ingyenes workshoppok az Offline Centerben (cha-cha-cha és kizomba)
Időpontok és helyszínek:
2023. augusztus 26.
-Dumtsa korzó, Harmat Pezsgő & Piknik (Tourinform), 17:00-19:00 (bemutatók és street salsa)
-Offline Center, 19:00-22:00 (workshoppok és szabad tánc)
Az esemény ingyenes.

Nyárzáró party a Dömörkapu Rengetegben
2023-08-26 17:30 - 2023-08-27 04:00 | Dömörkapu Rengeteg
Egy óriási nyárzáró party veszi kezdetét a Dömörkapu Rengetegben a régi frankhegyi bulik hangulatát idézve. Olyan fantasztikus lemezlovasok lépnek fel ezen az estén, mint Dj Beta, Dj Titusz és Dj Palotai.

A bor filozófiája
2023-08-26 18:00 - 19:00 | Hamvas Béla Pest Megyei Könyvtár, Pátriarka u. 7., Szentendre, Pest, 2000
Hidegkuti Gergely szentendrei borász bemutatja a táj jellegzetes borait és felolvas Hamvas Béla műveiből.

A fém hangjai | Szilágyi Sándor Manaman handpan-en játszik
2023-08-26 18:00 - 19:00 | Mana Ékszerstúdió, Görög utca 4., Szentendre, Pest, 2000
A Mana polinéz természethit szerint bizonyos tárgyaknak, dolgoknak olyan kisugárzása van, ami miatt birtokolni akarjuk ezeket. Amitől jobb nekünk, ha velünk vannak. Mindenkinek van egy „sárga kavics” a zsebében, amitől nem szívesen válik meg. Reményeink szerint az általunk létrehozott tárgyak is rendelkeznek ezzel az erővel és szellemi töblettel. Szilágyi Sándor Manaman nem először csatlakozik a programunkhoz, összeköt bennünket a Mana közös szellemisége, a tárgyak és a zene kapcsolata.

ISBN könyvbemutató
2023-08-26 18:00 - 19:00 | Ferenczy Múzeum, Kossuth Lajos u. 5., Szentendre, Pest, 2000
Márciusban nyílt meg a szentendrei ISBN Könyvesbolt a Pajor-kúria épületében. A budapesti ISBN művészeti szakkönyvesbolt és kortársművészeti galériával együttműködésben a Ferenczy Múzeumi Centrum saját művészeti albumain kívül a hazai és régiós kiadású, limitált példányszámú művészkönyveket, fanzine-okat, photobookokat és egyéb egyedi kiadványokat is megtalálják az érdeklődők Szentendre új könyvesboltjában. A könyvbemutató ingyenesen látogatható.

Mester és tanítványai | Divatbemutató
2023-08-26 18:00 - 20:00 | Városi Vendégház, Fő tér 12., Szentendre, Pest, 2000
Öt tehetséges fiatal tervező és művésztanáruk mutatja be kisebb-nagyobb kapszula kollekcióit a hangulatos Városi Vendégház előtti téren.
Artisztikus, romantikus és letisztult vonalvezetéssel is találkozhat testközelből a kedves érdeklődő.
Zenével az esemény alatt és után ANDD készül szórakoztatni.
Várunk mindenkit szeretettel!

Bográcsozzunk együtt finom borok társaságában!
2023-08-26 18:00 - 21:00 | Gwendolin Bisztró, Duna korzó 20., Szentendre, 2000, Magyarország
Az idei GastroArt keretében bográcsban főtt ételekkel, valamint a villányi és tokaji borvidék boraival vár minden kedves érdeklődőt a Bistro St. André a fesztivál mindhárom napján 18:00 órától.

Citera Jamboree
2023-08-26 18:15 - 19:00 | Bükkös patak
A Vujicsics Tihamér Zeneiskola növendékei és tanáraik, köztük harmonikusok, szaxofonosok és citerások adnak koncertet a Bükkös-patak víziszínpadán. Népzenei elemekkel színesített igazi kötetlen jammelésre számíthatnak a látogatók.

Nyitott műhely beszélgetés
2023-08-26 18:30 - 19:30 | Raku Kerámia, Bogdányi út 8., Szentendre, Pest, 2000
Nyitott műhely beszélgetés rakuról, teáról, színekről, formákról. Az érdeklődők betekintést nyerhetnek a raku gyakorlati es szellemi különlegességeibe.

Művész teraszkoncertek
2023-08-26 18:30 - 19:30 | Művész Étterem, Dumtsa Jenő u. 7., Szentendre, Pest, 2000, Magyarország
Hétvégi örömzene a Művész teraszán!
A koncertek ingyenesen élvezhetők!
Asztalfoglalás ajánlott: 06/26 311 484 vagy 06/30 620 4170
2023.08.25. 20:00 Pesti Zoli koncert
One Man Band – ének, szájharmonika, gitár, lábdob
Ismert blues, rock, country dalok szólalnak meg a múltból.
2023.08.26. 18:30 Demeter Erik koncert
A tehetséges énekes-gitáros előadó repertoárjában kedvelt pop, rock és blues dalok is szerepelnek.
2023.08.26. 21:00 Rumba Fuerte Trio
Vidám hangulatot teremtenek flamencóval átitatott latin világzenéjükkel – izgalmas kalandozás Spanyolországtól Mexikón át Kubáig.
Vámos Veronika – ének, Kereszty Csaba – gitár; Perger Guszti – ütő hangszerek

Tárlatvezetés a Flourish - Virágzás design ékszer kiállításon
2023-08-26 19:00 - 20:00 | Frangipani Stúdió és Galéria, Bartók Béla utca 5. b., Szentendre, 2000, Magyarország
Fedezd fel ezt a különleges kiállítást, ahol 13 alkotóművész varázslatos ékszerein keresztül tárul fel a modern ékszertervezés sokszínű világa. A kiállított ékszerek többsége kézzel készült, hogy az egyediség és az esztétika tökéletes egységet alkossanak. Az alkotások inspirációt merítenek a természet misztikus szépségéből és harmóniájából. Az ékszerek egyedi történeteket „mesélnek” és képesek átadni az élet szeretetét, szenvedélyét, vitalitását és megújulását. Csatlakozz hozzánk erre az izgalmas tárlatvezetésre, s ismerd meg az alkotókat és ékszereik különleges történetét!

Sauropoda koncert
2023-08-26 19:00 - 20:30 | Folt Kávézó, Kucsera Ferenc u. 11., Szentendre, Pest, 2000, Magyarország
A Sauropoda napjaink egyik legkellemesebben agycsavaró jazz-rock triója, akik töretlen energiával töltik meg a hazai zenei életet fondorlatosabbnál fondorlatosabb ízekkel.

Borbély Műhely koncert
2023-08-26 19:00 - 20:30 | Dunakorzó, Dunakorzó 18., Szentendre, 2000, Magyarország
Szentendre + Jazz = Borbély Műhely, mondják sokan, hisz a szentendrei Barlangban több mint két évtizede működő Borbély Műhely jazzklub a hazai jazzélet referenciapontjává vált, nyáresti szabadtéri koncertjeik pedig évről-évre különleges programmal színesítik a város kulturális programsorozatát. A Szabó Gábor- és Liszt-díjas, a szintén szentendrei Vujicsics együttes tagjaként pedig Kossuth-díjat is elnyert Borbély Mihály és muzsikus társai különleges koncerttel készülnek a város egyik legnépszerűbb, a nyári szezont záró fesztiváljának szombati estéjére.

Méhek koncert
2023-08-26 19:00 - 21:00 | Kacsakő Bisztró, Duna korzó 21, Szentendre, Pest, 2000, Magyarország
Méhes Csaba és csapata a lehető legszúrósabb kritikával illeti a minket körülvevő valóságot.

Pop-up kiállítás & Filmvízió
2023-08-26 19:00 - 23:00 | Vajda Múzeum, Hunyadi utca 1., Szentendre, Pest megye, 2000, Magyarország
A Szentendre Éjjel-Nappal Fesztiválon két különleges szabadtéri programmal várjuk az érdeklődőket a Vajda Múzeum kertjében. 18 órakor Jeff Cuningham glasgow-i művész pop-up kiállítását nyitjuk meg, 21 órakor pedig Hajdú D. András kiállításához kapcsolódóan vetítjük A Föld sója című filmet, amit egy rövid, beavató tárlatvezetés előz meg.
Jeff Cuningham többrétegű, fotóalapú üvegszobrokat készít, ezekből mutatunk be egy válogatást. A fotográfiák a pilisi tájat rögzítik, ezeket foglalja többrétegű üvegbe.

Fényfestés a Fő téren
2023-08-26 20:00 - 2023-08-27 00:00 | Fő tér, Fő tér, Szentendre, Pest, 2000, Magyarország
A Szentendre Éjjel-Nappal Nyitva Fesztivál alatt esténként a Fő tér különleges fényárban pompázik. Csodálja meg Ön is!
